Holmenkolenas

Holmenkolenas () – kalva ir Oslo miesto dalis Vakarų Akerio (Vestre Aker) administraciniame rajone, Norvegijoje, 9 km į šiaurės vakarus nuo miesto centro. Žiemos sporto centras. Turizmas. Slidinėjimo muziejus, Holmenkoleno bažnyčia (pastatyta 1903 m., 1992 m. sudegė, 1996 m. atstatyta), restoranai ir viešbučiai. Kalvos pietiniame ir pietrytiniame šlaite – gyvenamieji namai.Holmenkollen, Store norske leksikon, 2020-06-08. Nuoroda tikrinta 2021-12-15. Su kitais Oslo rajonais jungia Metropoliteno linija.

Kalvos aukštis – 371 m virš jūros lygio; nuo jos atsiveria vaizdai į Oslo slėnį ir fjordą. Kalvos rytiniame šlaite nuo 1892 m. rengiamos šuolių su slidėmis varžybos, Holmenkoleno viršūnėje pastatytas Holmenkolbakeno (Holmenkollbakken) šuolių su slidėmis tramplinas,Rolf Bryhn, Holmenkollbakken, Store norske leksikon, 2020-11-10. Nuoroda tikrinta 2021-12-15. slidinėjimo kroso ir biatlono stadionas, miške įrengtos slidinėjimo trasos.Holmenkollen National Ski Arena, Visit Oslo. Nuoroda tikrinta 2021-12-15. Holmenkolene vyko 1952 m. žiemos olimpinių žaidynių, biatlono (1986, 1990, 2000, 2002 ir 2016 m.), slidinėjimo (1930, 1966, 1982 ir 2011 m.) pasaulio čempionatų varžybos, nuolat rengiami Biatlono pasaulio taurės ir Slidinėjimo kroso pasaulio taurės etapai, šuolių su slidėmis ir šiaurės dvikovės varžybos. Nuo 1892 m. kasmet (išskyrus 1898 ir 1941–45 m.) rengiamas Holmenkoleno slidinėjimo festivalis.Holmenkollen Ski Festival, TripBucket. Nuoroda tikrinta 2021-12-15. 

 Galerija 

 Šaltiniai 

Kategorija:Oslas